**ΔΗΛΩΣΗ ΜΑΘΗΜΑΤΩΝ**

**για το χειμερινό εξάμηνο του ακαδημαϊκού έτους 2024-2025**

Ημερομηνία υποβολής δηλώσεων: από 29/10/2024 έως και 17/11/2024.

**Η δήλωση μαθημάτων είναι ΥΠΟΧΡΕΩΤΙΚΗ**

Προϋπόθεση για την πραγματοποίηση της δήλωσης μαθημάτων είναι η δημιουργία κωδικού στην ιστοσελίδα: <https://uregister.uoi.gr>, για όσους φοιτητές δεν το έχουν ήδη κάνει.

Οι φοιτητές,όταν εισέρχονται στο πληροφοριακό σύστημα <https://classweb.uoi.gr>, θα πρέπει:

* να αναγράψουν όνομα χρήστη και κωδικό
* να επιλέξουν την περίοδο δήλωσης
* να προσθέσουν τα μαθήματα που θέλουν να δηλώσουν, πατώντας την εντολή «προσθήκη»
* να κάνουν «προσωρινή αποθήκευση»
* να ελέγξουν την ορθότητα της δήλωσης
* να κάνουν «**υποβολή δήλωσης (προεπισκόπηση)»**– «**οριστική υποβολή δήλωσης»**(να φαίνεται **κατάσταση υποβληθείσα)**.
* **να εκτυπώσουν ή να φωτογραφήσουν τη δήλωση για να έχουν αντίγραφο/αποδεικτικό της δήλωσής τους.**

Επισημαίνουμε ότι δίνεται η δυνατότητα τροποποίησης της δήλωσης για το χρονικό διάστημα κατά το οποίο παραμένουν ανοικτές οι δηλώσεις.

Αν θέλετε να κάνετε τροποποίηση δήλωσης, θα πρέπει να κάνετε αρχικά «Έλεγχο ορθότητας δήλωσης» – «Επεξεργασία τρέχουσας δήλωσης» – «Υποβολή δήλωσης» (προεπισκόπηση) – «οριστική υποβολή δήλωσης» – «Υποβολή» (να φαίνεται **κατάσταση υποβληθείσα**).

Αφού κλείσει το πληροφοριακό σύστημα, **δεν μπορείτε** να προβείτε ούτε σε δήλωση μαθημάτων ούτε σε τροποποίηση δήλωσης μαθημάτων.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oι πρωτοετείς φοιτητές αλλά και όσοι δεν είχαν δηλώσει στο παρελθόν την ξένη γλώσσα πρέπει πρώτα να επιλέξουν ομάδα ξένης γλώσσας (Αγγλικά ή Γερμανικά) και μετά να επιλέξουν το μάθημα Αγγλικά Ι ή Γερμανικά Ι.**

**Προσοχή: Η ξένη γλώσσα πρέπει υποχρεωτικά να δηλωθεί ακόμα και αν ο φοιτητής δικαιούται απαλλαγή.**

Οι φοιτητές από **Γ΄εξάμηνο** και άνω πρέπει να δηλώσουν μαθήματα που οφείλουν από προηγούμενα χειμερινά εξάμηνα, **αποκλειστικά από τα φετινά προσφερόμενα (δείτε το συνημμένο αρχείο με το αναλυτικό πρόγραμμα μαθημάτων ακαδημαϊκού έτους 2024-2025).**

Τα μαθήματα που πρέπει να δηλώσουν **οι πρωτοετείς φοιτητές στο Α' εξάμηνο** σπουδών τους είναι τα εξής (αναγράφονται και τα ονόματα των διδασκόντων):

***Μαθήματα α’  εξαμήνου:***

**ΦΣ-Υ101**ΑΡΧΑΙΑ ΕΛΛΗΝΙΚΗ ΦΙΛΟΣΟΦΙΑ Ι (Κ.Θ. ΠΕΤΣΙΟΣ)

**ΦΣ-Υ102**ΝΕΟΤΕΡΗ ΦΙΛΟΣΟΦΙΑ Ι (ΓΚ. ΜΑΓΓΙΝΗ)

**ΦΣ-Υ103**ΓΝΩΣΙΟΘΕΩΡΙΑ -ΜΕΤΑΦΥΣΙΚΗ (Κ. ΡΑΝΤΗΣ)

**ΦΣ-Υ104**ΠΑΙΔΑΓΩΓΙΚΗ ΨΥΧΟΛΟΓΙΑ Ι  (Α. ΜΙΧΟΥ)

**ΦΣ-Υ105** ΕΡΓΑΣΤΗΡΙΟ ΕΡΕΥΝΗΤΙΚΗΣ ΜΕΘΟΔΟΛΟΓΙΑΣ Ι: ΒΑΣΙΚΕΣ ΑΡΧΕΣ ΤΗΣ ΕΡΕΥΝΑΣ ΣΤΗ ΦΙΛΟΣΟΦΙΑ (Δ. ΒΑΣΙΛΑΚΗΣ)

**ΦΣ-ΞΓ101**ΞΕΝΗ ΓΛΩΣΣΑ - ΑΓΓΛΙΚΑ Ι  (Α. ΚΩΣΤΟΥΛΑ) **ή**

**ΦΣ-ΞΓ103**ΞΕΝΗ ΓΛΩΣΣΑ - ΓΕΡΜΑΝΙΚΑ Ι  (Ι. ΚΑΤΕΡΙΝΗ).

(Επιλέγετε **μόνο μία** από τις δύο γλώσσες. **Όποια γλώσσα επιλέξετε τώρα, την ίδια πρέπει να επιλέξετε και στο δεύτερο εξάμηνο).**

**ΦΣ-ΦΓ101**  ΑΡΧΑΙΑ ΕΛΛΗΝΙΚΗ ΦΙΛΟΛΟΓΙΑ Ι – A: ΑΡΧΑΙΑ ΕΛΛΗΝΙΚΗ ΘΕΜΑΤΟΓΡΑΦΙΑ ΚΑΙ ΓΛΩΣΣΑ  (ΕΙΡ. ΜΠΡΙΑΚΟΥ)

**Επομένως οι φοιτητές του Α΄εξαμήνου πρέπει συνολικά να δηλώσουν 7 μαθήματα.**

# Οι φοιτητές που βρίσκονται επί πτυχίω, δηλαδή από 9ο εξάμηνο και άνω, μπορούν να δηλώσουν εαρινά μαθήματα που ξαναδήλωσαν στην προηγούμενη εξεταστική του Ιουνίου2023-2024 και τα οφείλουν, κάνοντας 2η δήλωση με επιλογή «εμβόλιμη χειμερινή».

Όσοι φοιτητές έχουν πρόβλημα με την δήλωσή τους παρακαλούνται να απευθύνονται στο e-mail της Γραμματείας (grampedp@uoi.gr), με θέμα «ΔΗΛΩΣΗ ΜΑΘΗΜΑΤΩN» και να αναφέρουν το πρόβλημα που αντιμετωπίζουν. Αυτό το e-mail πρέπει να σταλεί αποκλειστικά εντός της προθεσμίας υποβολής δήλωσης.

**Προσοχή!**

**Η δήλωση των μαθημάτων είναι υποχρεωτική. Σύμφωνα με τον εσωτερικό κανονισμό σπουδών, δεν επιτρέπεται φοιτητής να προσέλθει στην εξέταση μαθήματος που δεν έχει δηλώσει.**

**Εάν δεν δηλώσετε το μάθημα στο οποίο θα εξεταστείτε, ο καθηγητής δεν θα μπορεί να σας βρει στο ηλεκτρονικό σύστημα και να καταχωρήσει τη βαθμολογίας σας.**

**Μετά τη λήξη της προθεσμίας καμία δήλωση δεν γίνεται δεκτή.**